Rússneska kauphöllin er lokuð í dag og óvíst að hún verði opin á morgun. Gengi rúblunnar hefur hríðfallið. Ljóst er að efnahagsþvinganir valda ringulreið í fjármálakerfinu í Rússlandi. Þetta segir aðalhagfræðingur Íslandsbanka.
Ljóst er að aðgerðir helgarinnar, bæði útlokun rússneskra banka flestra frá SWIFT og hömlur á eignir rússneska seðlabankans erlendis hefur miklil áhrif í Rússlandi í dag.
Jón Bjarki Bentsson er aðalhagfræðingur Íslandsbanka.
Rússneska kauphöllin er lokuð í dag og ekki einu sinni víst að hún verði opnuð á morgun. Seðlabankinn í Rússlandi ætlaði að tilkynna það væntanlega seinna í dag. Gengi rúblunnar hefur hríðfallið þrátt fyrir að rússneski seðlabankinn hafi reynt að stemma stigu við því falli.
Gengi rúblunnar hafði veikst um 16 prósent gagnvart dollar skömmu fyrir fréttir. Í morgun var útlitið þó enn verra, þá hafði hún fallið upp undir 40 prósent frá því fyrir helgi.
Rússneskum aðlilum er bannað að frakmvæma pantanir sem eru væntanlega að berast í stórum stíl frá erlendum aðilum um að selja rússnesk verðbréf, það er að segja ofan á það að kauphöllin sjálf sé lokuð og það ríkir veruleg ringulreið í rússneska fjármálakerfinu eftir því sem ég best fæ séð.
Langar raðir eru við hraðbanka í Rússlandi. Almenningur reynir að verða sér úti um reiðufé af ótta við að ekki verið hægt að greiða með greiðslukortum eða símum.
Það er verið að hamstra rúblur og allir sem vettlingi geta valdið reyna að verða sér út um gjaldeyri
Jón Bjarki segir að enn um sinn hafi þvinganirnar þó mest áhrif á efnafólk.
Kannski sem betur fer virðast þær bíta hvað harðast þar sem þeim er ætlað að hafa hvað mest áhrif, sem eru rússneskir auðmenn og þeir sem meira hafa á milli handanna og meiri ítök og áhrif á rússnesk stjórnvöld, og sér í lagi Pútín.

Ringulreið ríkir í rússnesku fjármálakerfi í kjölfar efnahagsþvingana og Rúblan hefur hríðfallið. Kauphöllin í Rússlandi er lokuð í dag og óvíst að hún verði opin á morgun. 